1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท ปัจจุบันมีทุนจดทะเบียนจำนวน 929.07 ล้านบาท
และทุนออกจำหน่ายและชำระเต็มมูลค่าแล้วจำนวน 922.18 ล้านบาท โดยกลุ่มลีละศิธร
เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26
มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และได้รับการส่งเสริมการลงทุนทั้งสองบริษัท และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
492,000 ตันต่อปี โดยมีการผลิตจริงประมาณร้อยละ 43 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ ได้รับการส่งเสริมการลงทุน
โดยเมื่อได้รวมไซโลที่มีอยู่เดิมซึ่งมีความจุ 25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 : 2008
ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี สระบุรี
และกิจการฟาร์ม ซึ่งแสดงถึงบริษัทได้มีการคัดสรรวัตถุดิบ กระบวนการผลิต

การตรวจสอบคุณภาพ และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 : 2004
จากสถาบันรับรองมาตรฐานไอเอสโอ (สรอ.) ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้ยางพารา

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
ได้แก่ อาหารสุกร ไก่ เป็ด วัว ปลา และกุ้ง เป็นต้น ภายใต้เครื่องหมายการค้า “ ลี ” “ วิน ”
“ แมกซ์ ” และ “โปรเกรด” รวมทั้งอาหารสัตว์เลี้ยง เช่น อาหารสุนัข เป็นต้น
ภายใต้เครื่องหมายการค้า “PETTO” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

-   บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50
    ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
    และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
    จากตลาดสินค้าเกษตรล่วงหน้าแห่งประเทศไทย

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2554 - 2556 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2554 |     | 2555 |     | 2556 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 3    | 99  | 4    | 99  | 3    | 99  |
| สัตว์ผสมสำเร็จรูป* | บริษัทย่อย | ,754 | .60 | ,060 | .71 | ,935 | .62 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 15   | 0   | 12   | 0   | 15   | 0   |
| พืชเกษตร        |         |      | .40 |      | .29 |      | .38 |
+----------------+---------+------+-----+------+-----+------+-----+
| รวม            |         | 3    | 100 | 4    | 100 | 3    | 100 |
|                |         | ,769 |     | ,072 |     | ,950 |     |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2556
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 61 และร้อยละ 39
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2556 และมีการผลิตจริงประมาณ 43%
ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
  อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
  และมีกำลังการผลิตอาหารสัตว์น้ำ (แห่งใหม่) 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ (แห่งที่ 2) สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

  []2.1.3 ขั้นตอนการผลิต

  2.2 การตลาดและภาวการณ์แข่งขัน

2.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 45 และร้อยละ 55 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 700 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 20%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 29 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ประมาณ 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
52 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 16.47 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
80% และเกษตรกรผสมอาหารเองประมาณ 20%
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 55%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 45% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
5% ทางบริษัทคาดว่ามีส่วนแบ่งตลาดที่อยู่ใน 10 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2556 และ 2557

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2556   |      | ปี 2557   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 5        | 3    | 5        | 3    | (        | (1   |
|             | ,428,566 | 2.95 | ,328,037 | 2.38 | 100,529) | .85) |
+-------------+----------+------+----------+------+----------+------+
| ไก่พ่อแม่พันธุ์   | 747,432  | 4.54 | 733,824  | 4.46 | (13,608) | (1   |
|             |          |      |          |      |          | .82) |
+-------------+----------+------+----------+------+----------+------+
| ไก่ไข่เล็กรุ่น   | 794,950  | 4.83 | 794,950  | 4.83 | -        | -    |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | -        | -    |
|             | ,840,000 | 1.17 | ,840,000 | 1.18 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 26,800   | 0.16 | 26,800   | 0.16 | -        | -    |
+-------------+----------+------+----------+------+----------+------+
| หมูขุน        | 4        | 2    | 4        | 2    | 383,500  | 8.84 |
|             | ,336,500 | 6.32 | ,720,000 | 8.68 |          |      |
+-------------+----------+------+----------+------+----------+------+
| หมูพันธุ์       | 855,600  | 5.19 | 883,500  | 5.37 | 27,900   | 3.26 |
+-------------+----------+------+----------+------+----------+------+
| เป็ดเนื้อ      | 252,000  | 1.53 | 264,600  | 1.61 | 12,600   | 5.00 |
+-------------+----------+------+----------+------+----------+------+
| เป็ดพันธุ์      | 21,900   | 0.13 | 22,995   | 0.14 | 1,095    | 5.00 |
+-------------+----------+------+----------+------+----------+------+
| เป็ดไข่       | 169,000  | 1.03 | 169,000  | 1.03 | -        | -    |
+-------------+----------+------+----------+------+----------+------+
| โคนม        | 591,300  | 3.59 | 620,865  | 3.77 | 29,565   | 5.00 |
+-------------+----------+------+----------+------+----------+------+
| กุ้ง          | 810,000  | 4.92 | 450,000  | 2.73 | (        | (44  |
|             |          |      |          |      | 360,000) | .44) |
+-------------+----------+------+----------+------+----------+------+
| ปลา         | 600,453  | 3.64 | 600,453  | 3.66 | -        | -    |
+-------------+----------+------+----------+------+----------+------+
| รวม         | 16       | 10   | 16       | 10   | (19,477) | (0   |
|             | ,474,501 | 0.00 | ,455,024 | 0.00 |          | .12) |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ถึงแม้ว่าภาวะเศรษฐกิจการเกษตรในภาพรวมปี 2556 จะขยายตัวเพียงร้อยละ 1.1
 เมื่อเทียบกับปี 2555 เหตุจากสถานการณ์ภัยแล้งที่เกิดขึ้นยาวนาน
ส่งผลให้ผลผลิตพืชที่สำคัญหลายชนิดลดลง  ตั้งแต่ช่วงปลายปี 2555 ต่อเนื่องมาจนถึงกลางปี 2556
ทำให้ผลผลิตพืชที่สำคัญหลายชนิดลดลง นอกจากนี้ ในช่วงปลาย ปี 2556
ได้เกิดปัญหาน้ำท่วมในพื้นที่ทางการเกษตรบางส่วน
แต่ในภาพรวมไม่กระทบต่อการผลิตทางการเกษตรมากนัก สำหรับการผลิตสินค้าปศุสัตว์ที่สำคัญ เช่น
ไก่เนื้อ สุกร ไข่ไก่ และน้ำนมดิบ มีทิศทางเพิ่มขึ้น
ส่วนการผลิตสาขาประมงยังคงหดตัวต่อเนื่องจากปัญหาโรคตายด่วน (Early Mortality
Syndrome: EMS)
คาดประมาณการอัตราการเติบโตของภาวะเศรษฐกิจการเกษตรปี2557 จะขยายตัวอยู่ในช่วงร้อยละ 3.0 – 4.0 จากแรงขับเคลื่อนสำคัญทั้งในสาขาพืช
ปศุสัตว์ รวมถึงสาขาประมงที่คาดว่าจะกลับเข้าสู่ภาวะปกติในช่วงกลางปี 2557

ด้านประมง ปี 2556 ลดลงร้อยละ 7.2 

กุ้ง นับว่าเป็นอาหารทะเลที่มีผู้นิยมบริโภคมากเป็นอันดับต้นๆ ของโลก
โดยประเทศไทยมีอุตสาหกรรมกุ้งเป็นอุตสาหกรรมส่งออกหลักที่มีความสำคัญต่อเศรษฐกิจของประเทศเป็นอย่างมาก
เนื่องจากกุ้งสามารถนำรายได้เข้าประเทศในแต่ละปีเป็นมูลค่าหลายหมื่นล้านบาท นับแต่ช่วงปลายปี
2554 ถึงปัจจุบัน อุตสาหกรรมกุ้งไทยประสบปัญหาการแพร่ระบาดของโรคกุ้งตายด่วน (EMS)
ส่งผลให้ปริมาณผลผลิตกุ้งในประเทศลดลงร้อยละ 54 เมื่อเทียบกับปีที่ผ่านมา
และยังส่งผลกระทบการส่งออกกุ้งของไทย ทั้งในแง่ของปริมาณและมูลค่าลดลงคิดเป็นร้อยละ 38
และ 29 ตามลำดับ นอกจากนี้ยัง

มีปัจจัยอื่นที่เป็นอุปสรรคต่อการส่งออกสินค้ากุ้ง อาทิ มาตรการกีดกันทางการค้า
การถูกกล่าวหาด้านแรงงาน และการถูกตัดสิทธิประโยชน์ทางภาษี (GSP) เป็นต้น 

ภาพรวมปริมาณการผลิตกุ้งเลี้ยงของโลกในปี 2556 มีปริมาณลดลงจากปีก่อน 11% เหลือประมาณ
1.8 ล้านตัน แต่ราคากุ้งกลับมีมูลค่าเพิ่มขึ้นเป็น 2 เท่าตัว
ส่งผลให้ราคากุ้งไทยในขณะนี้สูงกว่าราคาตลาดโลกมาก ผู้ซื้อจึงหันไปซื้อผลิตภัณฑ์อื่นๆ
หรือกุ้งจากประเทศอื่นมากขึ้น นอกจากราคากุ้งของไทยที่สูงขึ้นแล้วยังกระทบถึงราคากุ้งในตลาดโลก
ทำให้ราคากุ้งโลกปรับตัวสูงขึ้นด้วย บรรดาผู้เลี้ยงกุ้งประเทศต่างๆ ได้ขยายพื้นที่การเลี้ยงมากขึ้น
ทำให้ผู้ซื้อมีตัวเลือกมากขึ้น ปี 2556  ผลผลิตและการส่งออกกุ้งลดลงอย่างมาก ( 9 เดือนแรกปี
2556 ไทยส่งออกกุ้ง 1,508 ล้านดอลลาร์สหรัฐฯ ติดลบ 29.4%
เมื่อเทียบกับช่วงเดียวกันของปีก่อน) ประกอบกับเกษตรกรผู้เลี้ยงกุ้งไม่มั่นใจในสถานการณ์
ส่งผลให้ผลผลิตกุ้งลดลงค่อนข้างมาก โดยราคากุ้งขาวแวนนาไมที่เกษตรกรขายได้
ปรับตัวสูงขึ้นเกือบร้อยละ 50 เมื่อเทียบกับปี 2555
เนื่องจากปริมาณผลผลิตลดลงจากปัญหาการระบาดของโรค
ส่วนการส่งออกสินค้าประมงสำคัญส่วนใหญ่มีปริมาณและมูลค่าการส่งออกลดลง
เนื่องจากแหล่งผลิตที่สำคัญของไทยประสบปัญหาโรคตายด่วนหรือโรค EMS ทำให้ผลผลิตออกสู่ตลาดน้อย
อีกทั้งปีที่ผ่านมาสภาพภูมิอากาศไม่เหมาะสม อากาศหนาวเย็น สำหรับภาคใต้ มีคลื่นลมแรง
มีฝนกระจาย อากาศเย็น ส่งผลให้เกิดโรคตัวแดงดวงขาวระบาดมาก อัตราการรอดประมาณ
ร้อยละ 50 ขณะที่ความต้องการซื้อของผู้บริโภคในตลาดผู้นำเข้าหลัก คือ สหรัฐอเมริกา
สหภาพยุโรป และญี่ปุ่น ยังมีอย่างต่อเนื่อง สำหรับผลผลิตจากการทำประมงทะเล
ปริมาณสัตว์น้ำที่นำขึ้นท่าเทียบเรือในภาคใต้มีปริมาณลดลงเช่นกัน

เนื่องจากมีปัจจัยจากสถานการณ์ภัยแล้งหลายจังหวัดในภาคเหนือ และภาคตะวันออกเฉียงเหนือ
มีน้ำไม่เพียงพอในการเลี้ยงปลาในช่วงสองไตรมาสแรก
รวมทั้งเกิดสถานการณ์น้ำท่วมในไตรมาสสาม ทั้งในภาคกลางและภาคตะวันออกเฉียงเหนือ
นอกจากนี้การเลี้ยงปลายังประสบกับสภาพอากาศแปรปรวนอยู่ตลอดเวลา อุณหภูมิอากาศสูงขึ้น
ฤดูร้อนที่ยาวนานขึ้น มีผลต่ออัตรารอดของลูกปลา อีกทั้งปลายปี 2556
มีอากาศหนาวเย็นยาวนานต่อเนื่องถึงต้นปี 2557 ส่งผลให้อัตราการเจริญเติบโตของปลานิลช้าลง
อ่อนแอและป่วยเป็นโรค เนื่องจากปลากินอาหารน้อยลง
ทำให้ต้องใช้ระยะเวลาในการเลี้ยงยาวนานขึ้น ปลานิลที่ได้มีขนาดเล็กลง
อีกทั้งต้นทุนในการเลี้ยงที่เพิ่มขึ้นจากค่าอาหารปลา และค่าแรงงานขั้นต่ำที่มีผลบังคับใช้ครบทุกจังหวัด
ราคาปลาที่เกษตรกรขายได้หน้าฟาร์มในปี พ.ศ. 2556 มีแนวโน้มเพิ่มขึ้น
เนื่องจากความต้องการบริโภคปลาเพิ่มขึ้นทั้งตลาดภายในและต่างประเทศ
ขณะที่ผลผลิตปลามีแนวโน้มลดลง

ปี2557 คาดว่ามีแนวโน้มขยายตัวเพิ่มขึ้น จากปี 2556
เนื่องจากการผลิตกุ้งทะเลเพาะเลี้ยงมีแนวโน้มฟื้นตัวขึ้นจากปัญหาการระบาดของโรค EMS ซึ่งกรมประมงร่วมกับภาคเอกชนได้ดำเนินมาตรการในการแก้ไขปัญหา
อาทิ การดูแลทำความสะอาดบ่อเลี้ยง การ Clean up โรงเพาะฟักลูกกุ้ง
ขณะเดียวกันได้มีการควบคุมดูแลการนำเข้าพ่อแม่พันธุ์กุ้งทะเลจากสหรัฐอเมริกา
ซึ่งเป็นแหล่งที่ผ่านการตรวจสอบจากกรมประมงแล้วว่าปลอดเชื้อแบคทีเรียที่เป็นสาเหตุของการเกิดโรค
การควบคุมสีน้ำให้เหมาะสมและสมดุล และมีการชำลูกกุ้งก่อนการปล่อยลงบ่อใหญ่ นอกจากนี้
กรมประมงร่วมกับผู้นำเข้าพ่อแม่พันธุ์กุ้งทะเลได้ดำเนินการหาแหล่งนำเข้าพ่อแม่พันธุ์อื่นๆ
ที่มีคุณภาพเพิ่มเติม การส่งออกกุ้งของไทยในปี 2557 คงไม่เลวร้ายไปกว่าปี 2556
อีกทั้งทางผู้เลี้ยงกุ้งได้ทำเรื่องของบช่วยเหลือจากรัฐบาล 200 ล้านบาท
เพื่อซื้อพันธุ์กุ้งใหม่จากสหรัฐอเมริกา ที่มีภูมิต้านทานโรค EMS
มาให้กรมประมงเพาะและแจกจ่ายให้เกษตรกรต่อไป
ด้านราคากุ้งยังคงมีแนวโน้มปรับตัวสูงขึ้นอย่างต่อเนื่อง โดยเฉพาะไซส์เล็ก(80-100 ตัว/กิโลกรัม)
ถือเป็นปัจจัยสำคัญและเป็นสิ่งจูงใจต่อเกษตรกรในระดับหนึ่ง
ทำให้เกษตรกรยังคงนิยมเลี้ยงในไซส์เล็ก เพราะตลาดมีความต้องการสูง
สำหรับการเลี้ยงกุ้งไซส์ใหญ่นั้น ใช้เวลาค่อนข้างนาน และมีความเสี่ยงสูงมาก 

ด้านสถานการณ์อุตสาหกรรมกุ้งไทยในปี 2556 ได้ผ่านจุดต่ำสุดมาแล้ว คาดว่าตั้งแต่ไตรมาสที่ 3
ของปี 2557 การผลิตและการส่งออกจะฟื้นตัวดีขึ้นอย่างช้าๆ โดยผลผลิตกุ้งทั้งปี 2557
คาดว่าจะมีปริมาณ 3-3.2 แสนตัน และอาจถึง 5 แสนตัน ในปี 2558 ทั้งนี้ ปัญหา EMS
ยังคงส่งผลกระทบอยู่ แต่จากการที่ทุกๆ ฝ่ายที่เกี่ยวข้องได้ร่วมมือกันเพื่อแก้ไขปัญหา EMS
อย่างต่อเนื่อง ทำให้เชื่อว่าสถานการณ์จะค่อยๆ ดีขึ้น 

อย่างไรก็ตาม ปัญหาในปี 2557 ที่ยังคงต้องกังวลก็คือ
ประเด็นการใช้แรงงานเด็กและแรงงานบังคับ โดยปัจจุบันไทยอยู่ในสถานะ Tier 2 watch list
ซึ่งในช่วงเดือนกุมภาพันธ์ 2557 ต้องคอยจับตามองให้ดีว่า สหรัฐฯ จะปรับให้ไทยอยู่ในกลุ่ม Tier
3 หรือไม่ ซึ่งหากไทยตกไปอยู่กลุ่ม Tier 3 ก็จะส่งผลกระทบต่อการส่งออก
เพราะผู้นำเข้าจะปฏิเสธการนำเข้า และมีความรุนแรงมาก
ผู้ประกอบการในอุตสาหกรรมประมงอาจต้องย้ายฐานไปผลิตในประเทศอื่น

ปัญหาการตัดสิทธิพิเศษทางด้านภาษี (GSP) ของสหภาพยุโรป ที่จะส่งผลให้ภาษีกุ้งไทยเพิ่มขึ้นจาก
7% เป็น 20% ในปี 2557 นั้น ได้มีการทำหนังสือถึงคณะผู้แทนสหภาพยุโรปประจำประเทศไทย
โดยระบุว่ากุ้งของไทยปัจจุบันมีปัญหาเรื่องการระบาดของโรค EMS ซึ่งทำให้ผลผลิตลดลง
หากต้องมีการตัด GSP จะเป็นการซ้ำเติมกุ้งของไทย ประกอบกับสหภาพยุโรปได้ประกาศผ่อนผัน
GSP ให้กับเอกวาดอร์ไปแล้วอีก 1 ปี ซึ่งไทยก็อยู่ในกลุ่มนี้ ดังนั้น
สหภาพยุโรปน่าจะพิจารณากับไทยในลักษณะเดียวกัน และจะส่งผลให้ไทยมีเวลาเพิ่มขึ้นอีก 1
ปีเพื่อรอให้รัฐบาลเจรจาการเปิดเขตการค้าเสรี (FTA) ระหว่างไทยกับสหภาพยุโรปต่อไป
ซึ่งหากประสบผลสำเร็จจะส่งผลให้ไทยไม่มีความจำเป็นจะใช้สิทธิ GSP อีกต่อไป 

ค่าเงินบาทที่อ่อนค่าในบางช่วงเมื่อเทียบกับสกุลอื่นในภูมิภาค ก็เนื่องมาจากปัจจัยต่างประเทศ
กรณีธนาคารกลางสหรัฐฯ ลดขนาดมาตรการกระตุ้นเศรษฐกิจ และปัจจัยการเมืองในประเทศ โดย
ธปท. ยังคงดูแลให้ค่าเงินอยู่ในระดับที่ไม่เคลื่อนไหวผันผวนมากเกินไป เพื่อให้สะท้อนพื้นฐาน
โดยการดูแลค่าเงินยังมีความยืดหยุ่นเพื่อให้ผู้นำเข้า และส่งออกปรับตัวได้ 

การปรับค่าจ้างแรงงานขั้นต่ำ 300 บาททั่วประเทศ
ที่ผ่านมาถือเป็นปัจจัยสำคัญที่กระทบต่อต้นทุนของผู้ประกอบการ
เนื่องจากอุตสาหกรรมกุ้งจำเป็นต้องใช้แรงงานภายในอุตสาหกรรมเป็นจำนวนมาก
โดยเฉพาะผู้ประกอบการในพื้นที่ภาคตะวันออกและภาคใต้
เพราะก่อนหน้าจะมีการการปรับค่าจ้างแรงงานขั้นต่ำ 300 บาท
มีการจ่ายค่าจ้างแรงงานโดยเฉลี่ยไม่ถึง 300 บาทต่อวัน 

ทั้งนี้ ในปี 2557 ทุกภาคส่วนที่เกี่ยวข้องในอุตสาหกรรมกุ้งไทย ต้องร่วมมือกันและเร่งปรับตัว
โดยการแสวงหาตลาดใหม่เพิ่มเพื่อลดการพึ่งพาตลาดหลัก
อีกทั้งต้องมีการบริหารจัดการต้นทุนในการผลิตและการขนส่งให้มีประสิทธิภาพ รวมถึง
การบริหารจัดการอัตราแลกเปลี่ยน การให้ความสำคัญกับการพัฒนาผลิตภัณฑ์
การเพิ่มมูลค่าเพิ่มให้กับสินค้า ตลอดจนการสร้างแบรนด์ให้เป็นที่จดจำให้มากขึ้น 

ส่วนการผลิตประมงน้ำจืดมีแนวโน้มเพิ่มขึ้น
เนื่องจากสถานการณ์การผลิตในแหล่งผลิตหลักอยู่ในภาวะปกติ
ประกอบกับความต้องการบริโภคภายในประเทศยังมีอย่างต่อเนื่อง

ด้านปศุสัตว์ ปี 2556 ขยายตัวร้อยละ 1.3  เนื่องจากมีระบบการผลิตที่ได้มาตรฐาน
การเฝ้าระวังโรคระบาดอย่างต่อเนื่อง ทำให้ปริมาณการผลิตสินค้าปศุสัตว์สำคัญเพิ่มขึ้น ทั้งไก่เนื้อ
สุกร ไข่ไก่ และน้ำนมดิบ โดยไก่เนื้อเพิ่มขึ้น เนื่องจากมีการจัดการฟาร์มที่ได้มาตรฐาน
และการขยายการเลี้ยงเพื่อรองรับความต้องการของตลาด
โดยเฉพาะตลาดสหภาพยุโรปที่อนุญาตให้นำเข้าไก่สดแช่เย็นแช่แข็งจากไทยได้ตั้งแต่เดือนกรกฎาคม
2555 ขณะที่การผลิตสุกรมีการปรับปรุงด้านการจัดการฟาร์มและสามารถควบคุมโรคได้ดีขึ้น
สำหรับผลผลิตไข่ไก่เพิ่มขึ้นจากการนำเข้าพันธุ์ไก่ไข่ในช่วงปี 2553 - 2554 ทำให้มี

แม่ไก่ไข่ยืนกรงรุ่นใหม่จำนวนมากส่วนการผลิตน้ำนมดิบเพิ่มขึ้นจากจำนวนแม่โครีดนมที่มากขึ้นและอัตราการให้น้ำนมโดยเฉลี่ยของแม่โคที่สูงขึ้น

สาขาปศุสัตว์ คาดว่าจะขยายตัวเพิ่มขึ้น โดยปริมาณการผลิตไก่เนื้อ ไข่ไก่ สุกร และโคนม
มีแนวโน้มเพิ่มขึ้น เนื่องจากการพัฒนาระบบการเลี้ยงและการบริหารจัดการที่เป็นมาตรฐานมากขึ้น
มีกระบวนการควบคุมและเฝ้าระวังโรคระบาดอย่างต่อเนื่อง นอกจากนี้
ยังมีการขยายการเลี้ยงเพื่อรองรับความต้องการบริโภคของตลาดทั้งในประเทศและต่างประเทศซึ่งมีแนวโน้มเพิ่มขึ้น
อย่างไรก็ตาม ยังต้องมีการเฝ้าระวังโรคระบาดต่าง ๆ
รวมทั้งความเสี่ยงจากปัญหาสภาพอากาศแปรปรวน ภัยธรรมชาติ
และต้นทุนการผลิตที่ยังอยู่ในระดับสูง ที่อาจส่งผลกระทบต่อการผลิตปศุสัตว์
อีกทั้งมีการควบคุมการเลี้ยงให้อยู่ในปริมาณที่พอดีกับความต้องการของตลาด
ซึ่งคาดว่าราคาในปีหน้าทั้งสุกรมีชีวิตและเนื้อสุกรหน้าเขียง จะไม่ผันผวนจนกระทบผู้บริโภคมากนัก
ขณะที่แนวโน้มราคาไก่สดในประเทศในปี 2557 คงต้องจับตามมอง
เพราะหากการส่งออกไก่ยังไปได้ดี ราคาไก่ในประเทศอาจสูงขึ้น ขึ้นอยู่กับดีมานต์-ซัพพลาย
ทางด้านราคาใข่ไก่ในปี2557 มีแนวมีโน้มราคาดี เพราะความต้องการบริโภคเพิ่มขึ้น
แต่ที่ผ่านมาราคาถูกบิดเบือน ทำให้เกษตรกรไม่ได้ราคาควรที่จะเป็น
คาดว่าปีหน้าราคาไข่คละหน้าฟาร์มจะเป็นราคาใกล้เคียงกับปีนี้เฉลี่ยที่ 3.40-3.50 บาทต่อฟอง
เป็นสินค้าเกษตรเพียงชนิดเดียวที่ราคาขยับน้อยมาก หากเทียบสินค้าเกษตรชนิดอื่นๆ

อัตราการเติบโตของผลิตภัณฑ์มวลรวมภาคเกษตร

                                                                                                                                       หน่วย: ร้อยละ

  --------------------------- -------------------- ----------------------
  สาขา                        2556                 2557

  ภาคเกษตร                    1.1                  3.0 – 4.0

    พืช                        3.0                  3.2 - 4.2

    ปศุสัตว์                     1.3                  2.0 – 3.0

    ประมง                     -7.2                 2.2 - 3.2

    บริการทางการเกษตร          1.1                  0.8 – 1.8

    ป่าไม้                      3.8                  3.0 – 4.0
  --------------------------- -------------------- ----------------------

ที่มา: ประมาณการโดยสำนักนโยบายและแผนพัฒนาการเกษตร  สำนักงานเศรษฐกิจการเกษตร

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2554       ปี 2555       ปี 2556

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      202,972      227,585      212,178

  การใช้กำลังการผลิต (%)              41           46           43
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

การดำเนินงานของการจัดซื้อได้ยึดตามมาตรฐานคุณภาพสากล ทั้งระบบบริหารงานคุณภาพ (ISO
9001) ระบบการจัดการสิ่งแวดล้อม (ISO 14001) ระบบ GMP และ HACCP
การจัดซื้อจึงมุ่งเน้นการดำเนินการตามนโยบายของบริษัทในการสรรหาวัตถุดิบจากทุกแหล่งที่มีมาตรฐานภายใต้ระบบการคัดเลือกผู้ขายที่มีประสิทธิภาพ
ทำให้ได้วัตถุดิบที่มีคุณภาพตามมาตรฐานในราคาที่เหมาะสมเพื่อนำมาใช้ในกระบวนการผลิตอาหารสัตว์เพื่อส่งมอบคุณภาพที่ดีให้กับลูกค้า

สถานการณ์ราคาวัตถุดิบหลักในปี 2555
เป็นผลอันเนื่องมาจากการเกิดภัยแล้งครั้งใหญ่ของแหล่งผลิตพืชกลุ่มวัตถุดิบหลักที่สำคัญ
โดยทั้งกลุ่มแป้งและกลุ่มผลิตภัณฑ์ถั่วเหลืองได้รับผลกระทบนี้ ส่งผลให้ราคาวัตถุดิบทั้งปีอยู่ในระดับสูง
โดยกลุ่มวัตถุดิบแหล่งโปรตีนจากสัตว์ เช่น ปลาป่น ก็ได้รับผลกระทบจากราคาที่สูงนี้ด้วย
แต่สถานการณ์ในช่วงปี 2556 ที่ผ่านมา ภาพรวมราคาวัตถุดิบหลักปรับตัวลดลงประมาณ 7%
โดยเมื่อพิจารณาแยกเป็นกลุ่มพบว่า

วัตถุดิบกลุ่มแป้ง ในปี 2556 มีแนวโน้มราคาปรับตัวลดลงจากปี 2555 ประมาณ 10%
ซึ่งเป็นผลอันเนื่องมาจากการเพาะปลูกที่เพิ่มขึ้น จากภาวะราคาที่อยู่ในระดับสูงในช่วงก่อนหน้า
เป็นแรงจูงใจต่อการปลูกพืชของเกษตรกร ทำให้ปริมาณวัตถุดิบเข้าตลาดมากขึ้น
โดยเฉพาะกลุ่มข้าวโพดและผลิตภัณฑ์ข้าว

วัตถุดิบกลุ่มผลิตภัณฑ์ถั่วเหลืองในปี 2556 ทรงตัวในระดับสูงใกล้เคียงกับปี 2555
โดยมีสาเหตุหลักอันเนื่องมาจากภัยแล้งในปี 2555
ทำให้ความต้องการสินค้ากลุ่มผลิตภัณฑ์ถั่วเหลืองสูงขึ้นอย่างต่อเนื่องมาจนถึงปี 2556
และแม้ว่าผลผลิตในปีนี้จะเพิ่มขึ้นแต่ความต้องการโดยรวมของโลกก็เพิ่มขึ้นมากเช่นเดียวกันกอรปกับปัญหาการส่งมอบสินค้าที่ล่าช้าในภาคพื้นอเมริกาใต้ก็ส่งผลกระทบต่อราคาด้วย

วัตถุดิบกลุ่มโปรตีนจากสัตว์ เช่น ปลาป่น มีภาวะราคาในปี 2556 ปรับตัวลดลงจากปี 2555
ประมาณ 10%
สาเหตุอันเนื่องมาจากภาวการณ์เลี้ยงกุ้งภายในประเทศที่ประสบปัญหาโรคกุ้งระบาดอย่างหนัก
ทำให้ความต้องการแหล่งโปรตีนจากสัตว์ลดลง

 สำหรับสถานการณ์วัตถุดิบหลักในปี
2557 ความต้องการวัตถุดิบหลักในตลาดและภาคการส่งออกปศุสัตว์ที่เพิ่มขึ้นในตลาดโลกยังคงส่งผลต่อราคาสินค้า
โดยคาดว่าราคาจะทรงตัว เมื่อเทียบกับปี 2556
โดยเฉพาะวัตถุดิบกลุ่มแป้งและกลุ่มผลิตภัณฑ์ถั่วเหลืองที่จะมีความต้องการเพิ่มขึ้น
ส่วนของกลุ่มโปรตีนจากสัตว์ เช่น ปลาป่น
ความต้องการมีไม่มากอันเนื่องมาจากสถานการณ์การเลี้ยงสัตว์น้ำที่พบปัญหาด้านโรคกุ้งและสายพันธุ์กุ้งอ่อนแอ

ผลิตผลสินค้าเกษตรกลุ่มธัญพืชและพืชน้ำมันของโลกใช้ในการป้อนต่อความต้องการในภาคปศุสัตว์
การผลิตพลังงานทดแทน และการบริโภคในอุตสาหกรรมต่างๆเพิ่มขึ้น
ความผันผวนของราคาวัตถุดิบอันเนื่องจากสภาวะแวดล้อมทางธรรมชาติที่มีผลต่อการผลิตพืชต่างๆ
รวมทั้งสถานการณ์และเหตุการณ์ต่างๆทั้งภายในและภายนอก เช่น เศรษฐกิจโลก
การเมืองภายในประเทศ อัตราแลกเปลี่ยน ยังคงเป็นปัจจัยเสี่ยงที่สำคัญสำหรับการจัดซื้อ
ดังนั้นทางบริษัทจึงมีแนวทางในการรองรับความเปลี่ยนแปลงต่างๆเหล่านี้
โดยมุ่งเน้นที่การติดตามสถานการณ์ วางแผนและแนวทางป้องกันความเสี่ยง
สรรหาแหล่งวัตถุดิบทดแทนเพื่อต้นทุนที่เหมาะสม และรักษามาตรฐานคุณภาพของวัตถุดิบเพื่อการผลิต

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากราคาต้นทุนวัตถุดิบ

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งปัญหาจากวิกฤตความผันผวนของราคาน้ำมันดิบในตลาดโลก
ทำให้กลุ่มวัตถุดิบอาหารสัตว์ที่ถูกนำไปใช้เป็นพลังงานทดแทนมีการปรับราคาขึ้นสูงอย่างรวดเร็วมาก
ซึ่งเป็นปัญหาที่เกิดขึ้นเช่นเดียวกับการผลิตในอุตสาหกรรมการแปรรูปผลิตผลทางการเกษตรประเภทอื่น
ๆ อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ อีกทั้งบริษัทยังสามารถปรับ
เปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากอัตราแลกเปลี่ยน

รายได้ของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น กากถั่วเหลือง
และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 35
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ

ความเสี่ยงทางด้านการบริหารจัดการ

โครงสร้างผู้ถือหุ้นรายใหญ่ถือโดยตระกูลลีละศิธรคิดเป็นสัดส่วนประมาณร้อยละ 50
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 8 คน หรือคิดเป็นสัดส่วนจำนวน 1 ใน 2 ของกรรมการทั้งหมด

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2556
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี     |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 57               | 190        |
|                                     |                  |            |
| (เนื้อที่ทั้งหมดประมาณ 220 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 42               | 96         |
|                                     |                  |            |
| (เนื้อที่ทั้งหมดประมาณ 1,515 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   156            |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   15             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   232            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   2              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   504            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2555

  โดยวิธีเปรียบเทียบราคาตลาด (Market Approach)

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2556

+---------------+-----------+-------+-----+-------+----------+---------+
| ชื่อบริษัท        | ประเภทและ | ท     | %   | ต้นทุน  | มูลค่า /   | ผู้ถือหุ้น   |
|               |           | ุนชำระ | การ |       |          |         |
|               | ลักษณะธุรกิจ |       |     | เง    | เงินลงทุน  | รายใหญ่  |
|               |           | แล้ว   | ถ   | ินลงทุน | (บาท)    | /       |
|               |           |       | ือหุ้น |       |          |         |
|               |           | (ล้า   |     | (ล้า   | (Equity  | ราย     |
|               |           | นบาท) |     | นบาท) | method)  | อื่นที่เหลือ |
+---------------+-----------+-------+-----+-------+----------+---------+
| บริษัทย่อย       |           |       |     |       |          |         |
+---------------+-----------+-------+-----+-------+----------+---------+
| บ.            | ผล        | 2     | 95  | 1     | 506.95   | กล      |
| ลีพัฒนาอาหารสัตว์ | ิตอาหารสัตว์ | 00.00 | .0% | 90.00 |          | ุ่มลีละศิธร |
| จก.           |           |       |     |       |          | (5%)    |
+---------------+-----------+-------+-----+-------+----------+---------+
| บ.            | ไซโลอบพืช  | 1     | 95  | 1     | 79.56    | กล      |
| ล             |           | 50.00 | .0% | 49.99 |          | ุ่มลีละศิธร |
| ีพัฒนาเกษตรมั่นคง | ฟาร์มท     |       |     |       | -        |         |
| จก.           | ดลองสัตว์น้ำ | 0.50  | 99. | 0.50  |          | (5%)    |
|               |           |       | 96% |       |          |         |
| บ. โพธิ์งาม     |           |       |     |       |          | อื่น ๆ    |
| ฟาร์มทะเล จำกัด |           |       |     |       |          |         |
|               |           |       |     |       |          | (0.04%) |
+---------------+-----------+-------+-----+-------+----------+---------+
| บริษัทร่วม       |           |       |     |       |          |         |
+---------------+-----------+-------+-----+-------+----------+---------+
| บ.            | นา        | 1     | 44. | 44.50 | 51.89    | บมจ.    |
| พัฒนาเ         | ยหน้าซื้อขาย | 00.00 | 50% |       |          | ศรีตรัง ฯ |
| กษตรล่วงหน้าจก. |           |       |     |       |          | (40%)   |
|               | สินค้าเก    |       |     |       |          |         |
|               | ษตรล่วงหน้า |       |     |       |          |         |
+---------------+-----------+-------+-----+-------+----------+---------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 3
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทร่วมและบริษัทย่อย

ปัจจุบัน บริษัทยังไม่มีนโยบายการลงทุนในบริษัทร่วมและบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยและบริษัทร่วมที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : 95.00% ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : 95.00% ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ฟาร์มทดลองสัตว์น้ำ

อัตราการถือหุ้น : 99.96% ของทุนจดทะเบียนและเรียกชำระแล้ว 0.50 ล้านบาท

แบ่งเป็นหุ้นสามัญ 5,000 หุ้น มูลค่าหุ้นละ 10 บาท

บริษัท พัฒนาเกษตรล่วงหน้า จำกัด

สถานที่ตั้งสำนักงานใหญ่ : เลขที่ 33/19 ถนนสุรวงศ์ บางรัก กรุงเทพ ฯ 10500

ประเภทธุรกิจ : นายหน้าซื้อขายสินค้าเกษตรล่วงหน้า

อัตราการถือหุ้น : 44.50% ของทุนจดทะเบียนและเรียกชำระแล้ว 100 ล้านบาท

แบ่งเป็นหุ้นสามัญ 10 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย กรุงเทพ ฯ 10110

โทรศัพท์ 0-2229-2800 โทรสาร 0-2359-1259

ผู้สอบบัญชี : บริษัท สำนักงาน เอินส์ท แอนด์ ยัง จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

ชื่อผู้สอบบัญชี นางสาวสุพรรณี ตริยานันทกุล

เลขทะเบียนผู้สอบบัญชี เลขที่ 4498

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-4996

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี